Acanthospermum hispidum

Acanthospermum hispidum  yɛ afifideɛ a wɔfrɛ no Sraha nkaseɛ wɔ Asante kasa mu. Wɔ Akuapem kasa mu no wɔde edin Sahara nsɔe na enim saa afifideɛ yi.  Saa afifideɛ yi wɔ Asteraceae afifideɛ abusua no mu. Afifideɛ kuo a ɔdɔm ne Acanthospermum afifideɛ kuo no na abɔdeɛ nyinaa mu no ɔka  Planta kuo no hoPhytopharmacological review on Acanthospermum Hispidum https://www.japsonline.com/admin/php/uploads/360_pdf.pdf. Wɔ Brɔfo kasa mu no wɔtaa frɛ no bristly starbur, goat's head, hispid starburr ne starbur.  

 Mmeaeɛ a Enyin Wɔ 
Ɛdin Acanthospermum no, wɔnya firii Greek nsɛmfua akantha a ɛkyerɛ nkasɛɛ ne sperma a ɛkyerɛ aba mu. Hispidum yɛ  Latin asɛmfua a n'asekyerɛ ne nkasɛɛnkasɛɛAcanthospermum hispidum http://publish.plantnetproject.org/project/plantinvasivekruger/collection/collection/synthese/details/ACNHI#:~:text=Acanthospermum%20hispidum%20is%20an%20upright,to%20lobed%20on%20the%20margins.. 

Saa affifdeɛ yi, ato apete amantam ahodoɔ bi te sɛ Eurasia mantam (Europe ne Asia mantam a wɔaka abom)"刺苞果 ci bao guo Acanthospermum hispidum". Flora of China. Vol. 20–21. p. 865., Afrika mantamWild, H (1967). "The Compositae of the Flora Zambesiaca area, 1". Kirkia. 6 (1): 1–62., Amerika ne Australia mantam mu."Acanthospermum hispidum de Candolle". Flora of North America. Vol. 21. p. 37. Na wɔ Australia Atɔeɛ mantam mu no, wɔbu no sɛ affideɛ a ɛyɛ nwura"Australian Weed Profile: Acanthospermum hispidum". profiles.ala.org.au. Retrieved 2020-07-31.. 

Deɛ ɛma no da nsow ne nhwini a ɛwɔ ne ho, n'ahaban ne nnuaba a ɛso a ne su a ayɛ sɛ nsrommma nterantera. Ne nhwiren kɔla taa yɛ ahabammono na akokɔ sradeɛ.

Na wokɔ India nso a, wobɛhunu sɛ ɛtaa fifi wɔ akwantepɔn nkyɛn ne baabi a nsuo taataaPhytopharmacological review on Acanthospermum Hispidum https://www.japsonline.com/admin/php/uploads/360_pdf.pdf.

 Nea Yɛde Afifideɛ Yi Yɛ 
Wɔ Akan man mu no wɔtaa di afifideɛ yi sa yareɛ. Wɔtaa di dua mu no nyinaa sa ahoɔhyeɛ, atiridii ne yafunu yareɛhttps://www.researchgate.net/publication/282217624_Medicinal_plants_of_Ghana.

Wɔ Brasil no, wɔbu no sɛ nnwura wɔ beaɛ a wodua asaawa. Yareɛ ahodoɔ a wɔde sa nso bi ne tipaeɛ, ayamtim, ɛtwerɛ, nyarewa a mmoawamoawa de ba te sɛ nsamanwa ne deɛ ɛkeka hoPhytopharmacological review on Acanthospermum Hispidum https://www.japsonline.com/admin/php/uploads/360_pdf.pdf.

 Baabi a menyaa mmoa firiiɛ